stanford-oval/wikipedia huggingface dataset:
Saints Row

| Saints Row |
| --- | --- |

Kehittäjä:  Volition, Inc.
Julkaisija:  THQ
Ohjaaja:  Douglas Carrigan
Tuottaja:  Jacques Hennequet
Pelisarja:  Saints Row
Pelimoottori:  Havok
Julkaistu:  NA 29. elokuuta 2006AUS 31. elokuuta 2006EU 1. syyskuuta 2006JP 21. kesäkuuta 2007
Lajityyppi:  toimintaseikkailu, avoin pelimaailma
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo, PEGI: 18
Alusta:  Xbox 360
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
Saints Row on Volition, Inc.’n kehittämä ja THQ:n julkaisema toimintaseikkailupeli, joka  julkaistiin Xbox 360:lle vuonna 2006. Peli aiottiin julkaista myös PlayStation 3:lle, mutta käännös peruttiin pelin jatko-osan kehittämisen hyväksi. Jatko-osa Saints Row 2 julkaistiin vuonna 2008.
Peli sijoittuu Stilwaterin fiktiiviseen kaupunkiin jota vaivaavat jengitappelut neljän kilpailevan jengin välillä. Pelaajan hahmo joutuu pelin alussa suoraan väkivallan keskelle ja hänet värvätäänkin nopeasti 3rd Street Saintseihin. Pelin edetessä pelaaja auttaa Saintseja tuhoamaan muut kaupungissa olevat jengit ja hallitsemaan itse Stilwateria. Grand Theft Auto -pelisarjan tavoin Saints Rowissa on mukana elementtejä ajopeleistä ja kolmannen persoonan ammuntapeleistä avoimessa pelimaailmassa. Saints Row lisää kaavaan monia uusia ominaisuuksia kuten jengisodat sekä autojen ja pelaajan hahmon muokkaamisen.
Pelaaminen

Saints Row on kolmannen persoonan toimintaseikkailupeli joka sijoittuu Stilwateriin, suureen avoimeen kaupunkiin. Pelillä on paljon yhteistä Grand Theft Auto -pelisarjan kanssa, kuten avoin pelimaailma. Jalan pelaajan hahmo voi kävellä, juosta, uida, kiivetä, hypätä sekä käyttää erilaisia aseita. Pelaajalla on myös mahdollisuus varastaa ja ajaa monilla erilaisilla ajoneuvoilla. Peli rakentuu pelin pääjuonta eteenpäin vievien ja sivutehtävien suorittamisen, sekä rahan ja muiden peliä helpottavien etujen ansaitsemisen ympärille. Normaalisti pelaajan täytyy matkata ympäri kaupunkia tavaten ihmisiä, kohdaten muita jengiläisiä tai muita vihollisia tulitaisteluissa osana eri tehtäviä. Pelin pääjuoni on jaettu kolmeen eri osaan joista jokainen keskittyy yhteen Stilwaterissa olevista muista jengeistä. Pelaaja voi myös yksinkertaisesti vapaasti kulkea ympäri kaupunkia aiheuttaen tuhoa tai tutkien eri paikkoja. Vaikka juonitehtävien tekeminen on pakollista pelissä edetäkseen ja tiettyjä asioita saadakseen, pelaaja voi suorittaa niitä omaan tahtiinsa.
Pelaaminen > Aktiviteetit ja kunnioitus

Pelistä löytyy myös erilaisia sivutehtäviä joita pelissä kutsutaan aktiviteeteiksi (activities). Sivutehtäviä on monia erilaisia katuajoista parittamiseen, autojen varastamiseen, kauppojen ryöstämiseen, huumekauppaan, kidnappaamiseen sekä jopa vakuutuspetokseen. Näiden sivutehtäviä suorittamalla pelaaja ansaitsee kunnioitusta (respect) ja erilaisia bonuksia (esimerkiksi tehokkaampia aseita). Pelaajan ulkoasu heijastuu myös kunnioitustasoon siten, että pelaaja ansaitsee vaatetusbonuksen kun suorittaa tehtävän onnistuneesti ollessaan tyylikkäästi tai jengimäisesti vaatetettu. Kun pelaaja on ansainnut tarpeeksi kunnioitusta, ilmestyy kartalle uusi juonitehtävä tai vihollispesäke. Juonitehtäviä suorittamalla ja vihollispesäkkeitä valloittamalla pelaaja puolestaan ansaitsee lisää alueita kaupungissa ja hallussa olevat alueet tuottavat pelaajalle enemmän rahaa.
Pelaaja voi suorittaa niitä aktiviteetteja joita haluaa nostaakseen 3rd Street Saintsien kunnioitustasoaan. Jos pelaaja ei esimerkiksi halua ajaa kilpaa autoilla, hän voi varastaa kilpailevien jengien prostituoituja Saintsien parittajille. Pelissä voi siis edetä aivan yhtä paljon tällä tavalla, kuin jos pelaaja olisi ajanut kilpaa. Jos pelaaja suorittaa kaikki tasot jostain aktiviteetista, saa hän siitä palkkioksi koruja, vaatteita, tatuointeja tai muita bonuksia.
Pelaaminen > Muokattavuus

Pelaajalle annetaan mahdollisuus luoda täysin muokattu miespuolinen pelihahmo. Hahmossa voidaan muokata niin kasvonpiirteitä kuin kehoa. Pelaaja voi vaatettaa hahmonsa monilla eri tyylisillä vaatteilla joita voi ostaa kaupoista ympäri Stilwateria. Vaatteiden värit ja tyyli voivat vaikuttaa itse peliin, sillä esimerkiksi 3rd Street Saintsien jengiväriin, purppuraan, pukeutuminen antaa pelaajalle lisää kunnioitusta tehtäviä suoritettaessa. Pelaaja voi myös muokata autojaan muun muassa maalaamalla niitä ja ostaa uusia kappaleita pelissä kuunneltavaksi kaupungin kaupoista.
Pelaaminen > Moninpeli

Saints Rowta on myös mahdollista pelata moninpelinä Xbox Liven kautta 1–12 pelaajan kesken. Pelaajat voivat liittyä jengiin ja osallistua katutaisteluihin muiden jengien kanssa verkossa. Moninpelimuotoja on neljä erilaista. Gangsta Brawl (ja sen joukkuepohjainen versio) on normaali deathmatch-tyyppinen pelimuoto. Big Ass Chains (ja sen joukkuepohjainen versio) asettaa pelaajat keräämään koruja ihmisiä tappamalla. Eniten pisteitä koruista kerännyt joukkue voittaa. Protect Tha Pimp on joukkuepohjainen pelimuoto jossa toisen joukkueen täytyy kuljettaa parittaja turvallisesti paikasta A paikkaan B toisen joukkueen yrittäessä tappaa hänet tai estää toista joukkuetta saapumasta paikkaan B. Blinged Out Ride on joukkuepohjainen pelimuoto jossa kaksi joukkuetta yrittävät kerätä rahaa vihollisten tappamisesta ja korujen keräämisestä, jotta joukkue voi päivittää autoaan useaan kertaan Chop Shopissa.
Pelaaminen > Ladattava sisältö

Peliin julkaistiin syyskuussa ”Funky Fresh Pack” -paketti ladattavaksi Xbox Live Marketplacesta. 100 Microsoft Pointsia maksava paketti lisäsi yksin- ja moninpeliin 69 erilaista vaatetta ja tatuointia. Vuoden 2006 joulukuussa julkaistiin ilmaiseksi ladattavaksi ”Ho Ho Ho Pack” joka lisäsi peliin joulupukkiteemaisia vaatekappaleita. Tammikuussa 2007 julkaistiin ilmaiseksi ladattava ”UnKut Pack”, joka  sisältää UnKutin suunnittelemia erilaisia vaatteita.
Juoni

Saints Row alkaa pelaajan ollessa Stilwaterissa, kaupungissa joka on jengisotien polttopisteessä. Vaikka hän yrittää pitäytyä loitolla jengeistä, hän näkee sivusta kolmen eri jengin välisen taistelun. Yhden jengin jäsenet yrittävät ampua hänet, mutta 3rd Street Saintsit, joita Julius Little johtaa, pelastavat hänet kuolemalta. Uskollisuuskokeen jälkeen hänet päästetään mukaan Saintseihin ja häntä pyydetään auttamaan Saintseja kaupungin valtaamisessa kolmelta kilpailevalta jengiltä (Los Carnales, Westside Rollerz ja Vice Kings). Pelin edetessä pelaaja auttaa Saintseja hiljalleen ottamaan Stilwaterin haltuunsa.
Kolmen eri jengin takia pelissä on myös kolme eri lineaarista juonta jotka käsittelevät kunkin jengin tuhoa. Näiden juonten tapahtumat eivät vaikuta toisiinsa. Lopussa pelaaja onnistuu voittamaan jokaisen jengin johtajan ja useamman luutnantin ja toimittaa koko Stilwaterin Saintsien hallintaan. Peli ”päättyy” kun pelaaja saa puhelun Juliukselta joka kertoo hänelle että hän on nyt hänen ”oikea kätensä”. Julius kuitenkin vihjaa, että korruptoituneet poliisit aikovat kohta pidättää hänet. Poliisit odottivat jengisotien päättymistä ennen kuin he tekivät mitään Saintseille. Tällöin Saintsien muut jäsenet kysyvät pelaajalta mitkä ovat hänen käskynsä.
Lopputekstien lyhennetyn version jälkeen pelaajalle annetaan mahdollisuus tehdä kolme epilogitehtävää joissa pelaaja hyökkää Stilwaterin pormestaria ja korruptoituneita poliiseja vastaan vapauttaakseen Juliuksen. Kun pormestari on kuollut, pelaaja kutsutaan Alderman Hughesin yksityisjahdille. Hän on ainoa ehdokas tulevissa pormestarinvaaleissa nykyisen, kuolleen, pormestarin lisäksi. Hughes kiittää pelaajaa kilpailun poistamisesta ja kertoo suunnitelmastaan tuhota Saintsit kun hän pääsee valtaan uutena pormestarina. Ennen kuin pelaaja ehtii vastata Hughesin uhkaukseen, vene räjähtää ja peli loppuu. Saints Row 2 jatkaa tarinaa ensimmäisen osan lopusta.
Soundtrack

Kuten vanhoissa Grand Theft Auto -sarjan peleissä, myös Saints Rowssa on 12 eri radiokanavaa ja yli 130 kappaletta musiikkia eri genreistä. (Uusimpiin Grand Theft Auto -peleihin tosin on lisätty hieman enemmän kanavia esimerkiksi ladattavien sisältöjen avulla).
Kaikkien Xbox 360 -pelien tapaan pelissä on myös tuki omalle musiikille. Pelissä on myös oma sisäinen musiikkisoitin johon pelaaja voi ostaa kappaleita ”Scratch That” -kaupoista Stilwaterissa.
Ääninäyttelijät

| 0 | 1 | 2 |
| --- | --- | --- |
|  Keith David  | … |  Julius Little   |
|  Michael Rapaport  | … |  Troy   |
|  Daniel Dae Kim  | … |  Johnny Gat   |
|  J.A.Q.  | … |  Dex   |
|  Tia Carrere  | … |  Lin   |
|  Sy Smith  | … |  Aisha   |
|  Michael Clarke Duncan  | … |  Benjamin King   |
|  Terrence 'T.C.' Carson  | … |  Anthony Green   |
|  Ogie Banks  | … |  Warren Williams / Radio Voice   |
|  Mila Kunis  | … |  Tanya Winters   |
Vastaanotto

Peli on saanut GameSpotin arvostelussa arvosanaksi 8.3/10.
Myynti

Marraskuuhun 2006 mennessä peliä oli myyty yli miljoona kappaletta.
Aiheesta muualla

Saints Row MobyGamesissa (englanniksi)
Saints Row Internet Movie Databasessa (englanniksi)
http://www.saintsrow.com/ (englanniksi)
Talvitammi

| Talvitammi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fagales
Heimo::  Pyökkikasvit Fagaceae
Suku::  Tammet Quercus
Laji::  petraea
Kaksiosainen nimi
 Quercus petraea  (Matt.) Liebl. 

Katso myös
   Talvitammi Wikispeciesissä   Talvitammi Commonsissa 
Infobox OKNimi-testi OKIUCN-testi OK: 
Talvitammi (Quercus petraea) on pyökkikasvien (Fagaceae) heimoon kuuluva kesävihanta tammilaji, joka kasvaa luonnonvaraisena Länsi-Euroopasta Iraniin.
Ulkonäkö

Talvitammi kasvaa 20–40 metriä pitkäksi suorarunkoiseksi puuksi. Se voi olla halkaisijaltaan kolmemetrinen ja 300 vuotta vanha. Lehdet ovat parihalkoisia ja 7–14 senttimetriä pitkiä. Kukinnot ovat keväällä kukkivia norkkoja. Hedelmä on 2–3 senttiä pitkä ja 1–2 leveä terho, joka kypsyy noin kuudessa kuukaudessa. Talvitammi muistuttaa suuresti metsätammea (Quercus robur), sen erottaa siitä lehtien pidempi ruoti ja terhojen varrettomuus. Harjaantunut silmä erottaa myös näiden kahden lajin lehdissä eron niiden muodoissa; metsätammen lehti yleensä levenee voimakkaammin kärkeä kohti, talvitammella lehti on tasapaksumpi ja hieman leveämpi. Metsätammi ja talvitammi risteytyvät joskus keskenään, mutta se ei ole kovin yleistä.
Levinneisyys

Talvitammen levinneisyysalue on suurelta osin päällekkäinen metsätammen kanssa. Se ei kasva kuitenkaan niin laajalla alueella kuin metsätammi, ja onkin rajoittunut merellisille alueille, lähelle Atlantin rannikoita. Talvitammi arvostaa mereisiä olosuhteita, kun taas metsätammi kasvaa mantereisemmissa ja viileämmissäkin olosuhteissa. Talvitammea kasvaa erityisesti Britteinsaarilla, Ranskassa Atlantin läheisyydessä, Saksassa, Tanskassa, osassa Puolaa, eteläisimmässä Ruotsissa (Skåne) ja Norjan etelärannikolla. Paikoitellen sitä kasvaa myös Pohjois-Espanjassa, Keski-Euroopan vuoristoissa ja jopa Vähässä-Aasiassa on esiintymiä.
Käyttö

Talvitammen puuainesta on käytetty rakennusmateriaalina, laivanrakennukseen ja viinitynnyreihin.
Kuvia

Lehtiä ja terhoja.
Talvitammi
Suljetut ajatukset

| Suljetut ajatukset Nicole |
| --- | --- | --- |

Studioalbumin tiedot
 Äänitetty : 2004 Midas Studios
 Julkaistu: 27. lokakuuta 2004
 Tuottaja(t): Sami ”Hannu” Koivisto
 Tyylilaji: metalcore
 Kesto: 48.35
 Levy-yhtiö: Biotech Records
Listasijoitukset
  Suomen virallinen lista: 37.
Nicolen muut julkaisut
| Odotus 2002 | Suljetut ajatukset 2004 | Sivu syyttömistä 2007 |
Suljetut ajatukset on Nicolen vuonna 2004 julkaistu toinen albumi. Albumi ylsi ensimmäisellä listaviikollaan Suomen albumilistan sijalle 37, vaikka levyä markkinoitiin pääasiallisesti pelkästään yhtyeen kotisivuilla.
Kappaleista ”Suunta” ja ”Suljetut ajatukset” on tehty musiikkivideot, jotka löytyvät Nicolen vuonna 2007 ilmestyneeltä Tasavalta-DVD:ltä. Lisäksi kappale ”Suunta” julkaistiin singlenä yhtyeen internetsivuilla ennen albumin julkaisua.
”Valve”-kappale on alun perin julkaistu singlenä vuonna 2003, ja ”Lahja” on vuoden 2000 Lahja EP:ltä.
Kappaleet

Sovitukset Nicole, ellei toisin mainita.
Valta – 4.50 (säv. Ketola – Laitala – Jokipii, san. Ketola – Laitala)
Suunta – 4.30 (säv. Ketola – Laitala, san. Iiro Rantanen)
Sanasta sanaan – 3.33 (säv. Ketola, san. Rantanen)
Ajaton – 4.31 (säv. Ketola – Laitala, san. Rantanen)
Saavumme – 4.10 (säv. Ketola – Laitala, san. Rantanen)
Piirteiden suojasta – 3.45 (säv. Ketola – Laitala, san. Rantanen)
Suljetut ajatukset – 3.58 (säv. Nicole, san. Rantanen)
Taakse – 3.44 (säv. Laitala, san. Rantanen)
Lahja – 4.35 (säv. Laitala, san. Rantanen)
Aamun seisaus – 4.20 (säv. Laitala, san. Rantanen)
Kaaos – 3.19 (säv. Ketola – Laitala, san. Ketola)
Valve (ProTone Remix) – 3.06 (säv. Ketola – Laitala – Jokipii, san. Ketola, sov. Nicole – Petri Koskimäki)
Kokoonpano

Ilkka Laitala – laulu, kitara
Olli Ketola – kitara, laulu
Ville Sahakangas – rummut
Jussi Jokipii – basso
Otto Seppelin – levylautaset
Arvostelut

Desibeli.net:
Imperiumi.net:
Soundi:
Aiheesta muualla

Suljetut ajatukset Discogsissa. (englanniksi)
Albumi Suljetut ajatukset Encyclopaedia Metallum -sivustolla (englanniksi)
Nicole
| --- | --- |
Albumit:   Odotus  Suljetut ajatukset  Sivu syyttömistä  Tuomittujen joukkoon  Hävityksen huoneet 
EP:t:   Demo  Kun päivästä tulee yö  Lahja  Harmonia 
Singlet:   ”Ikuista”  ”Valve”  ”Horros”  ”Illuusio”  ”Saturaatio” 
DVD:t:   120 minuuttia  Tasavalta  X 
Musiikkivideot:   Lahja  Pysähdy  Valve  Kaaos  Suunta  Suljetut ajatukset  8442  Harha
Swiss Music Charts

Swiss Music Charts (saks. Schweizer Hitparade) muodostaa viralliset musiikkilistat Sveitsissä. Listat koostuvat parhaiten myyneistä albumeista ja singleistä ja ne julkaistaan viikoittain, aina keskiviikkoisin.
Listat

Singles Top 75
Albums Top 100
Compilations Top 25
Airplay Top 30
Aiheesta muualla

Die Offizielle Schweizer Hitparade
Superorganism (albumi)

| Superorganism Superorganism |
| --- | --- | --- |

Studioalbumin tiedot
 Äänitetty : kotistudiossa Lontoossa
 Julkaistu: 2. maaliskuuta 2018
 Formaatti: LP, digitaalinen, CD
 Tuottaja(t): Superorganism
 Tyylilaji: indie pop
 Kesto: 33.04
 Levy-yhtiö: Domino
Superorganismin muut julkaisut
|   | Superorganism 2018 | World Wide Pop 2022 |
Singlet albumilta Superorganism
 ”Something for Your M.I.N.D.” Julkaistu: 26. tammikuuta 2017  ”It’s All Good” Julkaistu: 26. huhtikuuta 2017  ”Nobody Cares” Julkaistu: 24. toukokuuta 2017  ”Everybody Wants to Be Famous” Julkaistu: 2. tammikuuta 2018  ”Reflection on the Screen” Julkaistu: 20. helmikuuta 2018  ”Night Time” Julkaistu: 1. maaliskuuta 2018  ”The Prawn Song” Julkaistu: 8. elokuuta 2018
Superorganism on samannimisen yhtyeen esikoisalbumi, jonka julkaisi Domino Records 2. maaliskuuta 2018. Yhtye kirjoitti ja tuotti kaikki kappaleet itse. Suurin osa albumin kappaleista julkaistiin singleinä vuosina 2017–2018, vain SPRORGNSM, Nai's March, The Prawn Song ja Relax ovat uusia kappaleita.
Yhtye on tulossa esiintymään Seinäjoen Provinssirock -festivaaleilla vuonna 2018.
Kappaleet

It's All Good – 3.23
Everybody Wants to be Famous – 3.04
Nobody Cares – 3.49
Reflections on the Screen – 3.52
SPRORGNSM – 3.20
Something for Your M.I.N.D – 2.45
Nai's March – 2.39
The Prawn Song – 3.15
Relax – 2.43
Night Time – 4.14
Palaute

Albumi on saanut positiivista palautetta kriitikoilta, NME vertaa yhtyeen soundia moniin eri yhtyeisiin ja artisteihin, kuten Animal Collectiveen ja MGMThen ja Pitchfork pitää yhtyeen omalaatuisuudesta.
NME:
Pitchfork: 7.8/10
Tapaus Punahilkka 2

| Tapaus Punahilkka 2> Hoodwinked Too! Hood vs. Evil |
| --- | --- |

Ohjaaja:  Mike Disa
Käsikirjoittaja:  Cory Edwards
Tuottaja:  Maurice Kanbar David K. Lovegren
Säveltäjä:  Murray Gold
Valmistustiedot
Valmistusmaa:  Yhdysvallat
Tuotantoyhtiö:  Kanbar Entertainment The Weinstein Company Summit Entertainment
Levittäjä:  The Weinstein Company Netflix
Kesto:  87 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Tapaus Punahilkka 2 (engl. Hoodwinked Too! Hood vs. Evil) tietokoneanimoitu elokuva vuodelta 2011.
Elokuva on jatkoa elokuvalle Tapaus Punahilkka -elokuvalle, mutta Tapaus Punahilkka 2-elokuvassa Punahilkan ollessa Sisarkunta-harjoituksessaselvennä hänen isoäitinsä, Susi, ja Suren orava-ystävä, kofeiiniriippuvainen orava selvittävät Hannun, ja Kertun selvennä salaperäistä katoamista tarinan alettua aiemman elokuvan selittämisestä. Mutta kun Hannua, ja Kerttua yritetään pelastaa noidan piparkakkutalosta, niin noita sieppaa Hannun, ja Kertun ohella Punahilkan isoäidin. Ollessaan Sisarkunnan harjoituksessa Punahilkka saa kuulla Sisarkunnan hallussa olevan, salaisen supertryffelin reseptin kadonneen, ja että yksi, joka tuntee kyseisen reseptin on Punahilkan isoäiti, joka on yksi, kyseisen Sisarkunnan jäsenistä. Myöhemmin Punahilkka osallistuu ystäviensä kanssa isoäitinsä pelastamiseen samalla, kun he yrittävät estää noitaa luomasta supertryffeliä. Myöhemmin selviää, ennen Hannu, Kerttu, ja noita(oikealta nimeltään Verusca), joka oli kauan sitten Punahilkan isoäidin ohella yksi Sisarkunnan jäsenistä, olivat kehitelleet yhdessä juonen siepata Punahilkan isoäidin, jotta he saisivat tietää supertfyffelin puuttuvan ainesosan.
The Crew-Cuts

| The Crew-Cuts |
| --- | --- |

Tiedot
Toiminnassa:  1952–1964
Tyylilaji:  klassinen pop, doo-wop, big band
Kotipaikka:   Kanada
Levy-yhtiö:  Mercury Records, RCA Victor Records, Camay  
Infobox OKNimi-testi OK: 
The Crew-Cuts oli kanadalainen kvartetti, joka tunnetaan omasta versiostaan The Chords -yhtyeen kappaleesta Sh-Boom vuodelta 1954.
Jäsenet

Rudi Maugeri
John Perkins
Ray Perkins
Pat Barrett
Aiheesta muualla

The Crew-Cuts Discogsissa. (englanniksi)
Sélero

| Sélero Σέλερο |
| --- | --- |
 Kunnallisyksikön sijainti
 Sélero
 Koordinaatit: 41°8′4″N, 24°59′35″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Xánthi
Kunta:  Ávdira
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  060203
Väkiluku (2011):  5 229
 – Kaupunki:  2 059
Aikavyöhyke:  UTC+2
 – Kesäaika:  UTC+3
Rekisterikilpi:  AH
Infobox OKVirheellinen NIMI-arvo: 
Sélero (kreik. Σέλερο) on Kreikan kaupunki sekä samanniminen Ávdiran kunnan kunnallisyksikkö (Δημοτική Ενότητα Σελέρου, Dimotikí Enótita Selérou) ja entinen itsenäinen kunta. Se sijaitsee Xánthin alueyksikössä Itä-Makedonian ja Traakian alueella. Koko kunnallisyksikön väkiluku on 5 229 ja varsinaisen Séleron kaupungin väkiluku 2 059 (vuonna 2011).
Séleron pieni kaupunki sijaitsee linnuntietä noin yhdeksän kilometriä itään Xánthista. Séleron kunnallisyksikkö käsittää Ávdiran kunnan pohjoisosan. Sélero oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ávdiran kuntaan yhdessä Vistonídan kanssa, jolloin se muuttui uuden kunnan kunnallisyksiköksi.
Kunnallisyksikön osat

Séleron kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä, kaupunki tai muu asutus | Väkiluku (2011) |
| --- | --- |
Ákarpo: 298
Áno Polýsito: 36
Fília: 861
Grígoro: 235
Lefkópetra: 700
Rými: 6
Sélero: 2 059
Símantra: 809
Velochóri: 225
Yhteensä: 5 229
Taha Yasin Ramadan

Taha Yasin Ramadan
Taha Yasin Ramadan (arab. طه ياسين رمضان‎) (1938 Mosul, Irak – 20. maaliskuuta 2007) oli Irakin varapresidentti maaliskuusta 1991 lähtien aina Saddam Husseinin hallinnon kaatumiseen saakka toukokuussa 2003.
Ramadan toimi pankkivirkailijana ennen siirtymistään upseeriksi. Tuolloin vielä kiellettyyn Baath-puolueeseen hän liittyi 1956. Ramadan oli mukana Baath-puoleen suorittamassa onnistuneessa vallankaappauksessa 1968 ja liittyi vallankumousneuvostoon välittömästi tämän jälkeen. Hän johti myös puolisotilaallista Irakin kansanarmeijaa aina sen hajottamiseen saakka saatuaan nimityksen varapresidentiksi. Muun johdon tapaan hän oli muslimi.
Irakin sodan jälkeen Ramadan onnistui piileskelemään etsijöiltään 19. elokuuta 2003 saakka, jolloin Kurdistanin isänmaallisen liiton (engl. Patriotic Union of Kurdistan) taistelijat pidättivät hänet Mosulissa ja luovuttivat Yhdysvaltojen joukoille. Yhdysvallat puolestaan luovutti hänet edelleen Irakin väliaikaishallinnon tuomittavaksi 30. kesäkuuta 2004 osallisuudestaan vuonna 1982 tapahtuneeseen al-Dujailin šiiakylän hävittämiseen ja 148 kyläläisen teloittamiseen.
Ramadan tuomittiin 5. marraskuuta 2006 elinkautiseen vankeuteen, mutta 26. joulukuuta 2006 vetoomustuomioistuin palautti asian uudelleenkäsiteltäväksi korkeimpaan oikeuteen pitäen rangaistusta liian lievänä. Irakin korkein oikeus tuomitsi 12. tammikuuta 2007 Ramadanin hirtettäväksi rikoksista ihmisyyttä vastaan. 15. maaliskuuta vetoomustuomioistuin vahvisti kuolemantuomion. Ramadan hirtettiin ennen aamunkoittoa 20. maaliskuuta 2007 ja haudattiin vuorokauden kuluessa lähelle Saddam Husseinin hautapaikkaa Tikritiin.
Yhdysvaltojen Irakin sodan aikana julkaisemissa etsintäkuulutuspelikorteissa Taha Yasin Ramadan edusti ruutukymppiä eli oli sijalla 20.
Aiheesta muualla

HS:n uutinen 'Irakin ex-varapresidentti teloitetaan' (Arkistoitu – Internet Archive)
Irakin oikeudenkäyntien yhteenvetoja
Irakin entinen varapresidentti sai hirttotuomion[vanhentunut linkki]
Tanimbarinlivertäjä

| Tanimbarinlivertäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Livertäjät Lalage
Laji::  moesta
Kaksiosainen nimi
 Lalage moesta  Sclater, 1883 
Katso myös
   Tanimbarinlivertäjä Wikispeciesissä   Tanimbarinlivertäjä Commonsissa 
Infobox OKNimi-testi OKIUCN-testi OK: 
Tanimbarinlivertäjä (Lalage moesta) on käpinkäisten heimoon kuuluva varpuslintu. Sitä tavataan Indonesiassa. Sitä on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Temenos

Temenos voi viitata seuraaviin:
temenos, pyhitetty maa-alue antiikin kreikkalaisessa uskonnossa
Temenos, Argoksen kuningas kreikkalaisessa mytologiassa
Témenos, Iraklionin kunnan kunnallisyksikkö ja entinen kunta Kreetalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Temenos”, voi hakea sivunnimihaulla, laajalla sivunnimihaulla tai tekstihaulla.
The Den

| The Den |
| --- | --- |

Rakennuksen tiedot
Sijainti:  South Bermondsey, Lontoo, Englanti
Avattu:  1993
Omistaja:  Millwall FC
Kenttä:  Nurmi
Katsojakapasiteetti
 20 146 
Lisää rakennusartikkeleitaArkkitehtuurin teemasivulla
The Den on jalkapallostadion Lontoossa, Englannissa ja se toimii Millwall FC:n kotistadionina.
Vuonna 1993 valmistuneen stadionin kapasiteetti on 20 146.
Tammarin kieli

| Tammari> Tiedot |
| --- | --- |
Alue:   Benin  Togo
Puhujia:  150 000
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet gurilaiset kielet
ISO 639-3:  tbz
 Ohje 
Tammarinkielinen Isä meidän -rukous Jerusalemissa.
Tammari eli ditammari on kieli, jota puhuvat Beninin ja Togon tammarit. Kielen noin 47 000 puhujasta noin puolet asuu Togossa ja puolet Beninissä. Tammari kuuluu nigeriläis-kongolaisten kielten gurilaiseen alaryhmään.
Kielellä on kaksi muunnosta, itätammari ja länsitammari. Länsitammaria kutsutaan myös nimellä Tamberma tai Taberma.